title: Nicoya gazaxo
text: Abdi artlanira ke Chorotega sane ko Nicoya dega, tawavo gan konake sane pulvisa va Chibcha ava zo kereleyer. Moni 800 RGJ, lana mikrafa lospa Otomange avusa va vema ke Soconusco kene krimta ke Chiapas gola koe refa Mexika jovleyer aze geon lamayar, pakon inkeson koe Nequepio ( Salvadora ) is krimta ke Fonseca pargalu ( Ondura ) is pakon loon geon kal pacifikafa krimta ke Nicaragua kereleson va Rivas woday az azekafa gola ke Guanacaste ( Costarika ) kal Nicoya pargalu. Bata lentefa lospa il levrotira va Cholula gan yone Nahua sane yateyer. Ostik Chorotega yolt ( ok Choluteca ) tir ponaks vey Nahuatl ava ( choloa = yatera + ocholotli = askiyis ).